8-as trolibusz (Szeged)

A szegedi **8-as jelzésű trolibusz** *Makkosház* és *Klinikák* között közlekedik. A járatokat a Szegedi Közlekedési Társaság üzemelteti.

## Története

### A Vidra utcáig

Sablon:Horgony

6-os járat, Vértói út – Szent István tér
A **6-os járat** 1982. november 5-én indult be a *Vértói út* és a *Szent István tér* között. A vonal 2,6 km hosszú volt. A 6-os 1996. január 2-án megszűnt.

8-as járat, Makkosház – Szent István tér
1983. október 11-én *Makkosház* és a *Szent István tér* közötti 2,8 km-es vonalon indult meg a 8-as trolibusz vonalon a forgalom.

8-as járat, Körtöltés utca – Szent István tér
1998. december 13-án Rókuson egy bevásárlóközpont megnyitásával egyidőben a vonal makkosházi végállomását áthelyezték a Körtöltés utcához, a trolik a Csáky utcai trolitelepen fordultak meg. Ezt követően a Körtöltés utca és a Szent István tér közötti 3,8 km-es szakaszon járt egészen 2006-ig.

Sablon:Horgony

8A – Makkosház – Szent István tér
1999. január 4-től **8A jelzéssel** egy betétjárat közlekedett tanítási napokon csúcsidőben az eredeti vonalon, *Makkosház* és a *Vidra utca* között, ám június 18-án megszüntették a nem megfelelő kihasználtság miatt.

### Hosszabbítás a Dugonics térig

2006. április 18-ától pótlóbuszok közlekedtek Körtöltés utca – Dugonics tér viszonylaton, ennek oka a Szt. I. tér felújítása volt, ami lehetetlenné tette a trolibuszközlekedést, a pótlóbuszok ezért kerülőúton a Szent István tér érintése nélkül közlekedtek. A trolipótlóknak két érdekessége is volt: 2006. augusztus 21-étől egy héten át 1V–8 járatszámmal a pótlóbuszok villamospótlási feladatokat is elláttak a Széchenyi tér és a Személypályaudvar között az 1-es villamos szünetelő szakaszán, valamint a 8-as pótlóbusz az első olyan viszonylat volt Szegeden, amelyen csak alacsonypadlós járművek közlekedtek.Sablon:Forrás

2006. szeptember 16-án átadták a Szent István teret, azonban a 8-as trolibusz közlekedése nem állt vissza Körtöltés utca – Vidra utca között, hanem a 8-as trolipótló közlekedett tovább immár a Szent István tér érintésével egy, a korábbi – Lechner teret érintő – terelőútvonalhoz képest rövidebb útvonalon. A pótlóbusz megtartása több dologra vezethető vissza, egyrészt rendkívül népszerű lett az utazóközönség körében, másrészt Szeged ekkor már tervezte, hogy pályázni fog több trolibuszvonal, többek közt a 8-as meghosszabbítására, így lényegében véve „bejáratták” a viszonylatot. A Dugonics térig közlekedő pótlóbusz népszerűségét jól jelzi, hogy míg Körtöltés utca – Vidra utca viszonylaton elegendő volt a 12 perces követési idő, addig a 8-as pótlójárat csúcsidőben 8, azon kívül pedig 10 percenként közlekedett. Emellett a 12 méteres szóló trolibuszokat is főleg csuklós pótlóbuszok váltották.Sablon:Forrás

### Hosszabbítás a Klinikákig

A 8-as második hosszabbítása, Makkosház – Klinikák
A járat második meghosszabbítását is tartalmazta a 2007-ben Szeged által a városi tömegközlekedés fejlesztésére kidolgozott program. Ennek keretében került sor a 8-as trolibusz vonalának Klinikákig történő meghosszabbítására.

2008. július 15-től az Anna-kúti csomópont átépítése miatt újra visszatértek a trolibuszok a viszonylatra, igaz csak a korábban használt Körtöltés utca – Vidra utca viszonylatban. A Szent István tér (Vidra utca) – Dugonics tér szakaszon összevont villamos- és trolibuszpótló járat közlekedett 4V–8 jelzéssel (Centrum Áruház – Kecskés). A pótlóbuszos Körtöltés utca – Dugonics tér közötti közlekedés 2008. október 17-én állt helyre.

2009. október 26. és november 22. között felsővezeték karbantartás miatt trolibuszok nem használhatták a makkosházi végállomást, így az autóbuszokkal ellátott 8-as – ekkor még ideiglenesen – átkerül ide a Dugonics tér – Makkosház viszonylatra.Sablon:Forrás Az új villamos építési munkálatai miatt a 8-as trolipótló 2010. július 29-től a Dugonics tér és a Vértói út között közlekedett 2010. augusztus 14-ig.Sablon:Forrás Ezen a napon a pótlóbuszok újra Dugonics tér – Makkosház viszonylatban közlekedtek, azonban délután ötkor Makkosház–Klinikák viszonylaton már trolibuszok vették át a helyüket. 2010-ben épült meg a vezeték a Klinikákig, a próbajáratokat augusztus 8-án indították el. A meghosszabbított 8-as trolibuszvonal ünnepélyes átadására 2010. augusztus 14-én délután került sor, így 4 év szünet után ismét trolibuszok járnak a 8-as vonalán.

2010. január 1-től a csúcsidei követés 6 percesre csökkent.Sablon:Forrás

Körtöltés utca – Klinikák
A 8-as trolibusz 2010. augusztus 14-től szeptember 25-ig közlekedett a Makkosház–Klinikák útvonalonSablon:Forrás, majd visszakerült a Rókusi körútra, de a 2-es villamos építése miatt csak a Csáky utcáig közlekedett. 2011. július 2-án adták át a Körtöltés utcát, 8-tól a 8-as a régóta eltervezett *Körtöltés utcai telephely – TESCO áruház – Csongrádi sugárút – Szent István tér – Tisza Lajos körút – Dugonics tér – Aradi vértanúk tere – Semmelweis utca – Markovits utca – Vitéz utca – Szentháromság utca – SZTK Rendelő (Aradi vértanúk tere) – Dugonics tér – Tisza Lajos körút – Szent István tér – Csongrádi sugárút – TESCO áruház – Körtöltés utcai telephely* útvonalon közlekedett.

Makkosház–Klinikák
2012. március 3-tól a 2-es villamos átadásával kapcsolatos átszervezések miatt a 8-as trolibusz Makkosházára jár.

## Járművek

A vonalon általában Škoda, illetve Ikarus-Škoda csuklós trolibuszok közlekednek.

## Jegyzetek

1. ↑ 1,0 1,1 1,2 „Troli-sztori a Napfény városából”, *Indóház*, 2010. február 20.. [2013. október 4-i dátummal az eredetiből archiválva] (Hozzáférés ideje: 2012. február 29.) (magyar nyelvű)
2. ↑ 2,0 2,1 Kiss Gábor Gergely (2007-01-18). A szegedi tömegközlekedés legjei (magyar). Délmagyarország. Archived from the original on október 4, 2013. Retrieved on február 27, 2012.
3. ↑ Fekete Klára (2007-08-08). A Rókusi körúton majd a 2-es csilingel (magyar). Délmagyarország. Archived from the original on október 4, 2013. Retrieved on február 26, 2012.
4. ↑ Pótlóbuszok az 1-es és a 4-es vonalán (pdf). szkt.hu (2008-07-14). Archived from the original on október 29, 2013. Retrieved on október 3, 2013.
5. ↑ „Már járnak a buszok az Anna-kútnál”, *delmagyar.hu*, 2008. október 17.. [2013. október 4-i dátummal az eredetiből archiválva] (Hozzáférés ideje: 2013. október 3.)
6. ↑ Vasárnaptól próbajáratként a klinikákig jár a nyolcas troli (magyar). Délmagyarország (2010-08-06). Archived from the original on augusztus 7, 2010. Retrieved on február 26, 2012.
7. ↑ Dombai Tünde (2010-08-13). Szombaton elindul a 8-as troli (magyar). Délmagyarország. Retrieved on február 26, 2012.
8. ↑ Frank Yvette (2010-08-16). Százak tesztelték Szegeden az új 8-as trolivonalat (magyar). Délmagyarország. Archived from the original on augusztus 19, 2010. Retrieved on február 27, 2012.
9. ↑ MTI (2010-08-14). Elindult a forgalom a 8-as troli vonalon (magyar). Délmagyarország. Archived from the original on augusztus 22, 2010. Retrieved on február 26, 2012.
10. ↑ „Péntektől eredeti útvonalon jár a 8-as troli”, *delmagyar.hu*, 2011. július 6.. [2013. november 2-i dátummal az eredetiből archiválva] (Hozzáférés ideje: 2013. november 1.)
11. ↑ Segesvári Csaba (2011-12-29). Változások a szegedi tömegközlekedésben: végállomást cserélnek a trolik (magyar). Délmagyarország. Retrieved on október 3, 2013.

## Források

* A 8-as trolibusz menetrendje. SZKT. Retrieved on július 4, 2022.

## További információk

* 8-as troli fejlesztésének projektadatlapja (magyar). Szeged Pólus Fejlesztési Nonprofit Kft. (www.ujpalyan.hu). Retrieved on december 27, 2012.

* [[Fájl:
	+ [[Fájl:Végtelen ciklus a következő sablonban: Sablon:Portál/speciális|25x25px|Közlekedés]] **[[Portál:Közlekedés|Végtelen ciklus a következő sablonban: Sablon:Portál/speciális]]**
	• összefoglaló, színes tartalomajánló lap|25x25px|Közlekedés]] **[[Portál:Közlekedés|**
	+ **[[Fájl:Végtelen ciklus a következő sablonban: Sablon:Portál/speciális|25x25px|Közlekedés]]** [[Portál:Közlekedés|Végtelen ciklus a következő sablonban: Sablon:Portál/speciális]]
	• összefoglaló, színes tartalomajánló lap]]
• összefoglaló, színes tartalomajánló lap